Diari Oficial de la Generalitat Valenciana


Sumari del DOGV 9954, del 10-10-2024 (2024/10392)

RESOLUCIÓ de 4 d'octubre de 2024, de la Direcció Territorial de Castelló, per la qual es resol la convocatòria per a l'exercici 2024, de les ajudes d'assistències tècniques, regulades en l'article 17 de les bases reguladores establertes en l'Orde 11/2019, de 2 de desembre i en la Resolució de 13 de maig de 2024, del Conseller d'Educació, Cultura, Universitats i Ocupació, per la qual s'efectua la convocatòria, per a l'exercici 2024, de les ajudes a les cooperatives, les societats laborals i empreses d'inserció.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9954

Data del DOGV
:   10-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10542

CVE
:   UWVD-E-0596-57388

Data del document
:   04-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * cooperativa
    * empresa d'inserció

Vist el procediment iniciat a conseqüència de la sol·licitud de subvenció formulada per les entitats relacionades en els Annexos I i II d'esta resolució, destinada al Foment de Cooperatives, Societats Laborals i Empreses d’Inserció, concretament per a l'obtenció d'Assistències Tècniques, i

Atenent a:

1. El que es disposa l'Orde 11/2019, de 2 de desembre, de la Conselleria d'Economia Sostenible, Sectors Productius, comerç i Treball, per la qual s'establixen les bases reguladores de determinades ajudes per al foment de les empreses cooperatives, les societats laborals i les empreses d'inserció, en la Comunitat Valenciana, publicada en el DOGV núm. 8.692, de 5 de desembre de 2019.

2. El que es preveu en la Resolució de 13 de maig de 2024, del Conseller d'Educació, Universitats i Ocupació, per la qual s'efectua la convocatòria, per a l'exercici 2024, de les ajudes a les cooperatives, les societats laborals i empreses d'inserció, publicada en el DOGV núm. 9850 de 16 de maig de 2024.

3. Que les entitats anteriors, amb subjecció a les bases i convocatòria ressenyades, van sol·licitar subvencionar els gastos originats per qualsevol dels conceptes arreplegats en l'article 17 de l'Orde 11/2019, de 2 de desembre, abans esmentada en els seus diferents apartats.

4. Comprovada la documentació aportada, d'acord amb el que s'establix en els articles 4 i 20.4 de la citada Orde, reguladora de les ajudes, respecte a totes i cadascuna de les actuacions subvencionables per les quals se sol·liciten les subvencions. S'ha estimat un cost total subvencionable de 9.800,84 euros.

5. Que examinades totes les sol·licituds i la documentació adjunta, s'ha comprovat que els sol·licitants relacionats en l'Annex I, reunixen els requisits que establix la citada Orde, per a ser beneficiari de les ajudes havent justificat la quantia sol·licitada i que esta quantia respecta els límits establits en l'article 19.4 de l'Orde 11/2019, de 2 de desembre.

Vistos els antecedents exposats, així com l'informe favorable emés per l'òrgan col·legiat de valoració de les sol·licituds, reunit en data 15 de juliol de 2024, compost tal com determina l'article 6.4.b) de l'Orde reguladora d'estes ajudes, i en l'exercici de les facultats delegades segons el que s'establix en l'article 7.1.a) d'esta Orde per a resoldre els procediments de referència, en relació amb el decret 136/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Educació, Universitats i Ocupació (DOGV núm. 9661, de 14 d'agost de 2023) i l'Orde 9/2024, de 25 d'abril de la Conselleria d'Educació, Universitats i Ocupació, per la qual es desenrotlla el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV núm. 9838, de 29 d'abril de 2024)

D'acord amb la proposta de resolució emesa per la cap del Servici Territorial de Treball en data 12 de setembre de 2024,

RESOLC

*Primer*

Desestimar les subvencions a les entitats sol·licitants que es relacionen en l'Annex I, per no complir els requisits establits en l'Orde reguladora de les ajudes i altres normes d'aplicació per a ser beneficiari de les mateixes pels motius especificats en el mateix annex.

*Segon*

Conceder les subvencions a les entitats sol·licitants que es relacionen en l'Annex II, per import total de 9.800,84 euros, en concepte d'ajudes per a la prestació d'assistència tècnica. La present subvenció -finançada amb Fons Propis de la Generalitat al 100%- queda sotmesa al règim “de minimis” i es concedix a l'empara del Reglament (UE) 2831/2023, de la Comissió, de 13 de desembre, relatiu a l'aplicació dels articles 107 i 108 del Tractat de Funcionament de la Unió Europea (TFUE) a les ajudes “de minimis”, circumstància arreplegada expressament en el Resolc Quint de la Resolució de 13 de maig de 2024, del Conseller d'Educació, Universitats i Ocupació.

*Tercer*

Sobre la base d'esta concessió s'autoritza el gasto, es disposa el crèdit, es reconeix l'obligació i es proposa el pagament pel citat import, amb càrrec al capítol 4 del subprograma pressupostari 322D00, “Promoció del Cooperativisme i l'Economia Social”, línia de subvenció S0338, “Programa de suport a l'economia social i Fent Cooperatives”.

*Quart*

S'advertix als destinataris per a l'estricte compliment de les obligacions que assumix en percebre fons de caràcter públic.

*Quint*

El deslliurament queda en tot cas condicionat a la justificació per part de la beneficiària, que haurà d'emportar-se a efecte fins al dia 31 d'octubre de 2024, inclusivament, mitjançant aportació de la següent documentació:

– Compte justificatiu formulat de conformitat amb el que es preveu en la Llei General de Subvencions i en l'art. 72 del seu Reglament, aprovat per RD 887/2006, de 21 de juliol.

– Memòria, degudament subscrita, d'actuació justificativa del compliment de les condicions imposades per la subvenció, amb indicació de les activitats realitzades i resultats obtinguts.

– Memòria econòmica, degudament subscrita, justificativa del cost de les actuacions a la qual s'adjuntaran:

Factures Originals Abonades i acreditació del pagament d'estes.

– Declaració responsable de no ser deutora de la Generalitat per reintegrament de subvenció (segons model normalitzat).

– En cas d'haver denegat l'autorització per a la seua obtenció telemàtica, haurà d'acreditar novament trobar-se al corrent en el compliment de les seues obligacions tributàries i de la Seguretat Social a l'efecte de ser beneficiari de subvencions públiques.

*Sext*

Les beneficiàries queden obligades a marcar els originals de les factures i documents utilitzats per a la justificació amb una estampilla, indicant en ella la subvenció per a la justificació de la qual s'han presentat i l'import, o percentatge, del valor del document estampillat que s'imputa a esta. Cas que les factures s'hagen emés en format electrònic, l'estampillat podrà substituir-se per qualsevol altre procediment que garantisca que es fa constar en la factura electrònica una marca o senyal d'haver sigut utilitzada per a justificar la subvenció rebuda, amb indicació de l'expedient administratiu i de la quantia o percentatge objecte de subvenció. Els originals i factures marcades estaran disponibles per a possibles comprovacions en cas de ser requerides per l'òrgan gestor de les ajudes.

*Sèptim*

Les entitats beneficiàries queden obligades a mantindre, des de la data de la present Resolució, durant cinc anys, o tres en el cas que l'empresa beneficiària tinga la categoria de PIME, la forma jurídica, sense que durant eixe període puga dissoldre's formalment o incórrer en causa de dissolució, cessar en la seua activitat empresarial, transformar-se en una altra no beneficiària de l'ajuda, ni perdre les condicions o requisits necessaris per a mantindre la seua qualificació com a societat laboral o cooperativa de treball associat o amb persones sòcies de treball. L'incompliment d'esta obligació donarà lloc a l'exigència del reintegrament de la subvenció percebuda, amb els seus interessos de demora des de la data de la percepció de l'ajuda.

*Octau*

Les empreses beneficiàries estaran obligades a sotmetre's a les actuacions de comprovació que efectue l'òrgan concedent, a les de control financer que corresponen a la Intervenció General i els altres òrgans competents en relació amb les subvencions o ajudes concedides, així com a les que puguen efectuar, si és el cas, les institucions amb competències de control sobre les actuacions cofinançades per l'Estat o la Unió Europea, aportant quanta informació els siga requerida en l'exercici d'estes actuacions i, especialment, l'acreditació que han comptabilitzat amb la deguda separació la quantitat percebuda en concepte de subvenció, de conformitat amb el que establisquen les normes comptables d'aplicació.

*Nové*

Estan obligades a complir les obligacions de publicitat activa establides en la Llei 1/2022, de la Generalitat, de Transparència i Bon Govern de la C. Valenciana, les entitats privades que perceben durant el període d'un any natural ajudes o subvencions en una quantia superior a 50.000 euros, o quan les ajudes o subvencions percebudes representen almenys el 40% del total dels seus ingressos anuals, sempre que aconseguisquen com a mínim la quantitat de 5.000 euros.

El compliment d'estes obligacions es realitzarà a través del portal web de l'entitat, o bé utilitzant els mitjans electrònics de l'organització, associació o agrupació a la qual puga pertànyer. També podran complir les seues obligacions a través del portal web que fica a la seua disposició la Generalitat. També poden complir amb esta obligació utilitzant la plataforma TEP - Transparència Entitats Privades- que la Generalitat posa a la seua disposició, <https://gvaoberta.gva.es/es/tep>.

Publicaran la informació a partir de l'any següent a aquell en el qual s'hagen superat els llindars establits, i haurà de mantindre's publicada durant quatre anys naturals.

*Dècim*

L'incompliment parcial o total pels beneficiaris de qualsevol dels requisits, condicions i altres circumstàncies que han motivat la concessió de la subvenció, podrà donar lloc a la minoració, o si és el cas, la resolució de la mateixa en els termes previstos en l'article 12 de la citada Orde 11/2019 de 2 de desembre.

*Onzé*

La resolució de concessió o desestimació de les subvencions es publicarà en el *Diari Oficial de la Generalitat Valenciana*, i en la pàgina web de la Conselleria d'Educació, Cultura, Universitats i Ocupació, conforme al que s'establix en l'article 18 de la Llei 38/2003, de 17 de novembre, General de Subvencions, i l'article 30 del Reial Decret 887/2006, de 21 de juliol, pel qual s'aprova el Reglament de desenrotllament de la Llei 38/2003, General de Subvencions, i es notificarà a les persones interessades en els termes previstos en la legislació bàsica de procediment administratiu.

La present resolució posa fi a la via administrativa i contra ella podrà interposar-se recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació, d'acord amb el que es disposa en l'art. 46 de la Llei 29/1998, de 13 de juliol, reguladora de la Jurisdicció contenciosa administrativa, sense perjuí de la interposició de recurs potestatiu de reposició en el terme d'un mes des de l'endemà de la seua notificació davant la Secretaria Autonòmica d'Ocupació, en virtut del que s'establix en la Resolució de 13 d'abril de 2022, del conseller d'Educació, Cultura i Esport, per la qual es deleguen atribucions en determinats òrgans i unitats administratives de la Conselleria (DOGV núm. 9328 de 13 d'abril de 2022), d'acord amb el que s'establix en l'article 7 de l'Orde 11/2019 de 2 de desembre, reguladora de les ajudes, en relació amb el que s'establix en els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o qualsevol altre recurs que s'estime procedent.

  

Castelló de la Plana, 4 d'octubre de 2024

(p. d. Orde 11/2019, DOGV 8692, 05.12.2019)

María de la Fuente Esteve Lombarte

Directora territorial de Castelló

Esta disposició conté annexos. Consulteu-ne la versió en PDF.